Page:Tak your auld cloak about ye (1).pdf/6

 For wi’t he sets us a’ steer,

and foremost ay bears up the ring;

We will find nae sic dancing here,

if we want Willie’s wanton fling.





My heart is a breaking, dear tittie,

some counsel unto me come len’;

To anger them a’ is a pity,

but what will I do wi’ Tam Glen?

I’m thinking, wi' sic a braw fallow,

in portith I might make a fen’;

What care I in riches to wallow,

if I manna marry Tam Glen?

There’s Lowrie, the laird o’ Drummiller,

“Guide day to you,” brute, he comes ben;

He brags and he blaws o’ his siller,

but when will he dance like Tam Glen?

My minnie does constantly deave me,

and bids ma beware o’ young men,

They flatter, she says, to deceive me,

But wha can think sae o’ Tam Glen?